Publication: Magyar Közlöny
Issue: MK-2002-151 (Year: 2002, Number: 151)
Era: 1990-2004
Section: az 1198/2002. (XII. 6.) Korm. határozathoz
Paragraph Index: 184

2. Mezõgazdaságból élõk 2.1. A célcsoport jellemzõi A mezõgazdaságban dolgozók társadalmi-demográfiai jellemzõiket tekintve a lakossági átlagtól erõsen eltérõ, jellegzetes csoportot alkotnak: A lakosság egészénél jóval magasabb körükben a községekben élõk, az idõsek és az alacsonyan iskolázottak aránya. A mezõgazdaságból élõk a lakosság egészénél kevésbé bíznak a csatlakozásnak az ország gazdaságára és különösen saját anyagi helyzetükre, életszínvonalukra, munkalehetõségeikre gyakorolt pozitív hatásaiban. Saját szektorukat, a mezõgazdaságot érintõ változások tekintetében pedig inkább borúlátóak. A lakosság egészénél kevésbé hisznek a csatlakozás következtében megszûnõ határok adta utazási, tanulási, munkavállalási lehetõségek kedvezõ hatásaiban és jobban aggasztja õket a növekvõ verseny. Bár a legnagyobb csoport körükben is csatlakozás-párti (a mezõgazdaságból élõknek szûk fele szavazna a csatlakozásra), az átlagosnál jóval magasabb körükben az inaktívak, a bizonytalankodók és a véleménynélküliek aránya, akik potenciális ellenzõk lehetnek. A mezõgazdaságból élõk a közepesnél jóval kisebb mértékben érdeklõdnek a csatlakozás kérdései iránt, négytizedüket egyáltalán nem, vagy csak alig érdekli az integráció. Minden speciális információs csatornát jóval ritkábban vennének igénybe a lakossági átlagnál, esetükben nem lehet számítani aktív információkeresésre. A mezõgazdaságból élõk megszólításában tehát az érintettségi érzés tudatosítása és az érdeklõdés felkeltése mellett a megfelelõ, hiteles információs csatorna beazonosítása is kiemelt fontosságú. Az alacsony fokú érdeklõdés és aktivitás következtében a mezõgazdaságból élõk körében kimagasló (közel négytizednyi) a csatlakozással kapcsolatos ismeretekkel egyáltalán nem rendelkezõk aránya, és abszolút többségük még az alapvetõ információk tekintetében is a közepesnél tájékozatlanabbnak bizonyul. 2.2. Kommunikációs kihívások A mezõgazdaságból élõk felé irányuló EU-kommunikációt alapvetõ külsõ és belsõ kihívások határozzák meg: A kommunikáció sikerességét befolyásoló külsõ tényezõk az alábbiak: — A mezõgazdaságból élõket megszólító kommunikáció, a csoport integrációra való felkészülésének ösztönzése szempontjából kihívást jelent a mezõgazdasági kérdéseket érintõ csatlakozási tárgyalások kimenetele. — A kommunikációt rendkívüli mértékben megnehezíti, hogy továbbra sem rendelkezünk biztos információkkal arról, hogy pontosan milyen lesz a csatlakozást követõen az Unió Közös Agrárpolitikája, ahhoz milyen feltételekkel fog Magyarország illeszkedni, illetve abból milyen feltételekkel fog pénzügyileg részesedni. Ezen információk hiányában egyelõre nehéz konkrét érvrendszert használni a mezõgazdasági termelõket leginkább foglalkoztató kérdésekben, és nehezebb eloszlatni a célcsoport széles körében meglévõ félelmeit. A kommunikációnak a következõ belsõ kihívásokkal kell megbirkóznia: — A mezõgazdaságból élõk a téma iránti közömbösségük, aktív információkeresésre való alacsony hajlamuk miatt nehezen elérhetõ célcsoportot alkotnak. — A mezõgazdaságból élõk a rendszerváltás fõ veszteseinek tekintik magukat. Az EU-csatlakozást, a rendszerváltáshoz hasonlóan a nagypolitika szempontjaikat figyelmen kívül hagyó, általuk teljességgel befolyásolhatatlan területének érzik. Ráadásul a lakosság, és az agrárágazatban dolgozók szerint is a mezõgazdasági termelõk a csatlakozás vesztesei lesznek, minek következtében ellenzõi csoportként szervezõdhetnek meg. — A mezõgazdaságból élõk esetében hangsúlyos szerepe van a (régiók és a termelés módja szerint) differenciált érintettségnek és érdekeltségnek. Ez nehezíti a központi kommunikációt, és növeli a helyi kommunikátorok fontosságát, felelõsségét. — A mezõgazdasági szektor szerkezeti válsága e rétegen belül EU-ellenes hangulatot teremthet. A mezõgazdasági termelõk az aktivizálódó integrációellenes csoportoknak potenciális bázisul szolgálhatnak (lásd: gazdatüntetések). — A csatlakozás után kettészakadhat a mezõgazdaságból élõk társadalma: azok, akik felkészültek környezeti feltételeik megváltozására és idõben sikerült váltaniuk, felemelkednek, ellenben azok, akik nem tudtak, vagy nem voltak hajlandóak reagálni a változásokra ellehetetlenülnek, csõdbe mehetnek. (Az EU-ban a mezõgazdaság támogatásának eszközrendszere a garantált áras rendszerrõl egyre inkább a direkt, célzott jövedelmi támogatás irányába tolódik, annak érdekében, hogy a kínálat a keresletnek megfelelõen alakuljon, azaz igyekszik a támogatásokkal nem torzítani a piac szabályozó hatását.) 2002/151/II. szám — A mezõgazdaságból élõk felé irányuló kommunikációnak tekintetbe kell vennie, hogy áttételesen, a közvetlenül a mezõgazdaságban tevékenykedõkön túl sokkal szélesebb kört érint (pl. szélesebb értelemben az egész kistelepülési, sõt a vidéki kötõdésû városi lakosságot is). 2.3. Célok A mezõgazdaságból élõk kiemelt célcsoportként való szerepeltetését, a feléjük irányuló kommunikáció szempontjainak kialakítását a következõ tényezõk indokolják és határozzák meg: — A mezõgazdaság jövõje, érintettsége a szektor tényleges gazdasági súlyánál jóval nagyobb politikai és társadalmi jelentõsséggel bír. Egyrészt a mezõgazdaság a nemzeti identitásban játszott szerepe, másrészt a lakosság (beleértve a városi lakosságot is!) jelentõs részének vidéki kötõdése, harmadrészt az ágazat politikával való sajátos viszonya miatt a mezõgazdaságból élõk beállítódásai, hangulata, félelmei a többi társadalmi csoportra is jelentõs befolyást gyakorolnak. Azaz, a mezõgazdaságból élõk helyzete, vélt vagy valós integrációs érintettsége áttételesen nemcsak a községekben élõ népesség, hanem az egész lakosság csatlakozáshoz való viszonyulását befolyásolhatja. (Ez nem magyar sajátosság. Az EU-országok többségében különös jelentõsége van a tagság mezõgazdaságra és a szektorban dolgozókra gyakorolt hatásainak. Ezt mutatják a Közös Agrárpolitika átalakítása körüli harcok, a reform politikai keresztülvihetetlenségének megítélése is.) — Az, hogy a mezõgazdaság és az ágazatban dolgozók egyes csoportjai — rajtuk keresztül pedig az egész ország — számára mennyire lesz sikeres a csatlakozás, hoz-e és milyen mértékben elõnyöket (illetve hátrányokat), jelentõs mértékben függ a mezõgazdasági szektor és dolgozói felkészülésétõl, adaptációra való képességétõl és készségétõl. A mezõgazdaságból élõk kommunikációjában kiemelt szerepet kapnak a következõ törekvések: — A hatékony, minél kisebb csoportra bontott, gyakorlatias kommunikáció és az ágazat felkészülésének elengedhetetlen feltétele a közvetítõ szervezetek bevonása a kommunikációba. A kommunikációs stratégia végrehajtásában a földmûvelésügyi és vidékfejlesztési tárca mellett ösztönözni kell az agárkamarák és mezõgazdasági érdekképviseleti szervezetek szerepvállalását. — A mezõgazdaságból élõk esetében továbbra is feladat az érdeklõdés felkeltése, az információigény generálása, amely az érintettség tudatosításával lehetséges. — Az érintettség tudatosítása mellett az aktív felkészülés, az adaptáció fontosságát is hangsúlyozni kell. — A mezõgazdaságból élõk felé irányuló kommunikációban mindenképpen számolni kell a helyi közösség (falu, környék, család) véleményformáló erejének kiemelt szerepével. A mezõgazdaságból élõk tájékoztatása különösen az alábbi területeken kiemelt fontosságú: — Tájékoztatás az EU mezõgazdasági politikájáról, támogatási rendszerérõl és a támogatások elérésének feltételeirõl. — Tájékoztatás az EU mezõgazdasági piacainak keresleti és kínálati viszonyairól. — Új technológiák bemutatása. — A csatlakozáshoz (is) szükséges modernizációhoz kapható pénzügyi forrásokról (beleértve az elõcsatlakozási alapokat) szóló tájékoztatás, új támogatási formák használatának, megszerzésének bemutatása. — A rövid távú áldozatok (alkalmazkodási feladatok) és a hosszabb távon jelentkezõ elõnyök közötti kapcsolat érzékeltetése. 2.4. Üzenetek A mezõgazdaságból élõk felé irányuló kommunikáció kulcsfogalmai az érintettség, a lehetõség, a támogatások, az anyagi biztonság, a vidékfejlesztés, a felkészülés és a modernizáció. Az EU-csatlakozás lehetõségként, a felzárkózás eszközeként való megjelenítése és az alkalmazkodás jelentõségének tudatosítása a mezõgazdaságból élõk esetében is központi üzenet. Ennek kapcsán azt kell a célcsoportban tudatosítani, hogy a csatlakozásra való felkészülés modernizációs feladatait a csatlakozás nélkül is végre kellene hajtaniuk. A csatlakozás ugyanakkor új támogatási forrásokat és új piaci lehetõségeket nyit meg a megfelelõen alkalmazkodók számára. Fontos annak tudatosítása is, hogy csatlakozás nélkül is az Európai Unió jelentené a magyar mezõgazdaság számára a legfontosabb piacot, szabályaihoz ezért mindenképpen alkalmazkodni kell. EU-tagként azonban Magyarország is beleszólhat e szabályok alakításába, továbbá nagyobb részesedést szerezhet a piacból. A személyes érintettség tudatosítása és az érzelmi kötõdés kialakulásának ösztönzése hallatlanul fontos a mezõgazdasági termelõk és a vidéken élõk számára, ugyanis a tagság következményei leginkább éppen ebben a szektorban, illetve éppen az agrárvidékeken élõk számára lesznek a legegyértelmûbben érzékelhetõk. A mezõgazdasági politika közösségi szintre kerül, minek következtében az EU-tól ebben a szférában senki sem függetlenítheti magát. Emellett az EU-támogatások segítségével megvalósításra kerülõ beruházások legnagyobb része is a tervek szerint e területeket, illetve régiókat érinti majd. 2002/151/II. szám Az Európai Uniót és a csatlakozás következményeit különösen az alábbi üzenetek ismertetésével kell bemutatni a mezõgazdaságból élõk számára: — Az Európai Unió politikái között a mezõgazdaság központi szerepet foglal el (az EU költségvetési forrásainak több mint 40%-át fordítják a Közös Agrárpolitika finanszírozására). A Közös Agrárpolitika két kulcsfontosságú célkitûzésre épül: anyagi jólét a mezõgazdasági termelõknek és minõségi élelmiszer a fogyasztóknak. Az Európai Unió minden más ágazatnál jobban támogatja a tagországok agrártermelõit, és cserébe minõségi termékeket kér. Az EU agrárpolitikájának elveit és az agrártámogatási lehetõségeket idõben (a partnerszervezetek együttmûködésével) meg kell ismertetni a mezõgazdaságból élõkkel. — Az EU-ban nagyobb támogatásra számíthatnak a magyar mezõgazdasági termelõk, mint jelenleg. Bár a leendõ támogatás pontos mértéke a tárgyalások lezárása elõtt ma még nem ismert, mindenképpen feltételezhetõ, hogy csatlakozásunkat követõen középtávon a magyar termelõk jelentõs része a jelenleginél jelentõsebb támogatást fognak kapni. A támogatásokkal javulni fog azoknak a termelõknek az anyagi helyzete, akik felkészültek a csatlakozásra és végrehajtották a mezõgazdasági szerkezetváltás által megkövetelt feladatokat. A támogatások elnyerésének feltételeit és az ehhez szükséges felkészülési feladatokat ugyanakkor tudatosítani kell, és ebben kiemelkedõ szerepet kell játszaniuk a partnerszervezeteknek. — Potenciálisan az agrárszektor lehet a csatlakozás egyik legnagyobb nyertese. Ennek feltétele, hogy a csatlakozási tárgyalások eredményesen záruljanak, és a magyar mezõgazdaság felkészüljön a tagság követelményeire. Az elhúzódó válságban lévõ mezõgazdasági szféra számára éppen az EU-csatlakozás jelentheti a felzárkózást. A magyar mezõgazdaság adottságai jók, a termékek versenyképesek (ezt bizonyítja a tartós és jelentõs magyar kereskedelmi többlet az EU viszonylatában). Az EU-csatlakozástól függetlenül is szükséges szerkezetváltás megvalósításával, amit egyébként az EU is finanszíroz (már a csatlakozás elõtt is), a magyar mezõgazdaság felzárkózhat, és a termelõk életszínvonala javulni fog. A csatlakozás és a modernizáció által kikényszerített mezõgazdasági szerkezetváltás ugyanakkor differenciáltan fogja érinteni a mezõgazdasági termelõk különbözõ csoportjait. Egy részüknek az EU-tagság középtávon gazdagodást, kiugrási lehetõséget hoz, másik részüknek (azoknak, akik nem készültek fel a tagsággal járó szerkezetváltásra) ugyanakkor piacvesztéssel kell szembesülniük. — Az EU számára prioritás a vidékfejlesztés. Az EU nemcsak a mezõgazdasági termelõket támogatja, hanem hozzájárul a vidék fejlesztéséhez is. A mezõgazdaságból élõket ma már nemcsak termelõkként, hanem a vidéki értékek megõrzõiként is elismerik. A vidék táj- és kultúrarculatának fenntartása érdekében az EU segíti a vidéki lakosság helyben maradását, támogatja, hogy a vidéken élõk helyben is megtalálják számításukat, és ne kelljen a nagyvárosokba költözniük. A közös mezõgazdasági politika magába foglalja a vidéki alternatív gazdasági lehetõségek (például falusi turizmus, biogazdálkodás stb.) kialakításának támogatását, a mezõgazdasági termelõk szerkezetváltásának (pl. mezõgazdasági termelésrõl más agráripari gazdálkodásra való áttérés) finanszírozását. („Az EU-csatlakozás esély a mezõgazdaság és a vidék modernizációjára, fellendülésére.”) — Az EU egyik fõ célkitûzése a térségi egyenlõtlenségek csökkentése. A mezõgazdaságból élõk számára különösen fontos ennek hangsúlyozása, ugyanis az agrárjellegû vidékek általában fejletlenebbek az átlagnál, és így automatikusan részesülnek az EU-támogatásokból. A csatlakozást követõen az EU támogatásával javulni fog a mezõgazdasági vidékek infrastruktúrája, és ezen keresztül felgyorsul e térségek felzárkózása.

Source: https://magyarkozlony.hu/hivatalos-lapok/e4dbe821c5c1e3991dcdd87cb086e31ebccbe15e/dokumentumok/aa06a495ae6103a8a282a9a675a089298c666d2e/letoltes